Michael Dransfield

File Astrálach ba ea Michael Dransfield (12 Meán Fómhair 1948 – 20 Aibreán 1973). Bhí sé ag cumadh filíochta sna 1960idí agus na 1970idí agus scríobh sé beagnach míle dán. Dúradh faoi go raibh sé ar na filí is mó a raibh gnaoi na ndaoine orthu lena linn.Voyages - The Poetry of Michael Dransfield Poetica. Producer/director Justine Lees. ABC National Radio. 15 April 2000. 

 Beatha 
Rugadh Dransfield in Sydney agus cuireadh oideachas air ag Sydney Grammar School.Wilde, William. Australian Poets and Their Works. Oxford University Press, 1996 Chaith sé seal gearr ag déanamh staidéar ar Bhéarla agus ar litríocht an Bhéarla ag Ollscoil New South Wales agus ag Ollscoil Sydney sular éirigh sé as. Chaith sé roinnt míonna ag obair mar chléireach in Oifig Cháineachais na hAstráile sula ndeachaigh sé leis an bhfrithchultú. As sin amach bhíodh sé ag obair ó am go ham agus é ina chónaí in áiteanna difriúla in Sydney nó in Casino, baile beag ar chósta thuaidh New South Wales. Is minic a théadh sé ag taisteal idir an Tasmáin agus Queensland, ag tabhairt cuairt ar an iomad cairde agus ar fhilí eile.

Thosaigh Dransfield ag scríobh go rialta nuair a bhí sé ceithre bliana déag. Chum sé méid mór filíochta agus úsáid na ndruganna ag teach chun tosaigh mar ábhar le himeacht aimsire. Foilsíodh dánta leis den chéad uair sna 1960idí. Tháinig siad amach sna hirisí Meanjin, Southerly, Poetry Australia agus Poetry . Ba é an chéad chnuasach aige Streets of the Long Voyage, agus d’fhoilsigh sé dhá leabhar eile. 

Bhí an tsláinte go dona aige agus é sna fichidí. Fuair sé bás san Ospidéal Mater Misericordiae in Sydney Thuaidh ar an 20 Aibreán 1973 nuair a bhí sé ceithre bliana is fiche d’aois agus beagnach míle dán fágtha ina dhiaidh aige. Tugadh cuntais éagsúla ar chúis a bháis: ródháileog, >Louis Armand: "Still Life With Hypodermic: Michael Dransfield And The Poetry Of Addiction" galrú ó úsáid drugaí,Hamilton, Ian. The Oxford Companion to Twentieth-Century Poetry in English. Oxford University Press, 1996: lch 135. ISBN-13: 9780192800428 agus "acute broncho-pneumonia and brain damage", de réir tuairisc cróinéara.Dobrez, Patricia. Michael Dransfield's Lives : A Sixties Biography. Miegunyah Press, Melbourne University Press, 1999: lch 16.

 Saothar 

Tá sé ráite ag an bhfile agus criticeoir John Tranter go bhfuil an chuid is mó de shaothar Dransfield bunaithe ar dhá fhantaisíocht rómánsacha. Bhain ceann acu le “Courland Penders,” teach mór sinsearach samhailteach, agus bhain an ceann eile le draíocht na ndrugaí. Maíonn Tranter gurbh fhurasta le Dransfield feidhm a bhaint as an tsaorvéarsaíocht a bhí le fáil ina thimpeall ach nár bhain sé tairbhe radacach aisti. Ach deir sé freisin:

Michael Dransfield did write some wonderful lyric poems; his abundant talent and his generosity of spirit shine through them. https://web.archive.org/web/20060823044809/http://www.austlit.com/a/dran/jt-collected.html John Tranter reviews Michael Dransfield — Collected Poems.

Dúirt a eagarthóir Rodney Hall gur tháinig ardú meanman ar léitheoirí nuair a foilsíodh dánta Michael Dransfield den chéad uair agus iad á meas le hais filíochta arbh fhearr léi an mhaolaisnéis agus an íoróin shibhialta. Dhearbhaigh sé a ghradam mar fhile i samhlacha pearsanta, rudaí a ghríosaigh chun pinn é.Rodney Hall, Réamhrá, Collected Poems, Michael Dransfield: https://www.poetrylibrary.edu.au/poems-book/collected-poems-0712000 

Michael died on Good Friday, 1973. He was twenty-four. His output had been large and his place in Australian Literature was already assured.

 Oidhreacht 

Rinne Rodney Hall, a bhí ina eagarthóir filiochta ar an nuachtán The Australian agus a bhí orthu siúd ba thúisce a d’fhoilsigh filíocht Dransfield, rinne sé roinnt cnuasach iarbháis d’fhilíocht Dransfield a fhoilsiú amach sna 1970idí agus go lauth sna 1980idí, agus Collected Poems (UQP, 1987) san áireamh. 

Chuir an cumadóir Paul Stanhope ceol le cuid de dhánta Dransfield do chór measctha mar Three Geography Songs in 1997. Tá ceol curtha ag cumadóirí eile le dánta dá cuid.

 Sliocht 

his afternoon is
orange at moments
and sometimes pale

shadow walks 
across the floor
as slow as morning

the wind falls
a violin

at the window
barely moving
petals of rose  (Sliocht as “Before the hour of streetlights”)tá a iarnóin 
flannbhuí idir amanna
dath éadrom uirthi uaireanta

scáthanna ag cur
an urláir díobh
chomh mall leis an maidin

lagaíonn an ghaoth
veidhlín

san fhuinneog
ag corraí ar éigean
piotail róis

 Nótaí 

 Leabharliosta 
Streets of the Long Voyage (1970)
The Inspector of Tides (1972)
Drug Poems (1972)
Memoirs of a Velvet Urinal (1975)
Voyage into Solitude (1978), eag. Rodney Hall
The Second Month of Spring (1980), eag. Rodney Hall
Michael Dransfield (1987), eag. Rodney Hall

Naisc sheachtracha
Poetry Library  Michael Dransfield
 Papers of Michael Dransfield, UNSW Academy Library
 Australian Literature Resources: "The Poetry Explosion" (April 1971)
 John Tranter reviews Michael Dransfield — Collected Poems
 Adam Aitken: "Michael Dransfield's Lives by Patricia Dobrez: a review"
 Jasmine Chan: "Angel Headed Hipsters"

Catagóir:Scríbhneoirí Astrálacha
Catagóir:Filí Astrálacha
Catagóir:Daoine a rugadh i 1948
Catagóir:Básanna i 1973